Μπόμπι Φίσερ

Ο Ρόμπερτ Τζέιμς "Μπόμπι" Φίσερ (Robert James "Bobby" Fischer, 9 Μαρτίου 1943 - 17 Ιανουαρίου 2008) ήταν παγκόσμιος πρωταθλητής στο σκάκι, ο μοναδικός Αμερικανός που κέρδισε το Παγκόσμιο Πρωτάθλημα της FIDE.  Έγινε παγκόσμιος πρωταθλητής την 1 Σεπτεμβρίου 1972 και έχασε τον τίτλο στις 3 Απριλίου 1975, όταν αρνήθηκε να τον υπερασπιστεί απέναντι στον Σοβιετικό Ανατόλι Κάρποφ, επειδή η σκακιστική ομοσπονδία απέρριψε τις καινοτομίες που ζητούσε για τη διοργάνωση.

Ο Γκάρι Κασπάροφ έγραψε ότι από όλους τους παγκόσμιους πρωταθλητές στο σκάκι, το χάσμα μεταξύ του Φίσερ και των συγχρόνων του ήταν το μεγαλύτερο στην ιστορία. Ήταν επίσης διάσημος για την εκκεντρικότητά του, την αντισυμβατική του συμπεριφορά και τις αντισημιτικές πολιτικές του απόψεις. Παρά την παρατεταμένη απουσία του από το αγωνιστικό σκάκι, ή ίσως εξ αιτίας αυτής, ο Φίσερ βρισκόταν μέχρι τον θάνατό του ακόμα μεταξύ των καλύτερων σκακιστών στον κόσμο.

Στα 13 του ο Φίσερ κέρδισε ένα βραβείο ευφυΐας για ένα παιχνίδι το οποίο ο Hans Kmoch χαρακτήρισε ως Παιχνίδι του Αιώνα. Ξεκινώντας σε ηλικία 14 ετών, ο Φίσερ έπαιξε σε οκτώ παγκόσμια πρωταθλήματα, κερδίζοντας κάθε ένα με τουλάχιστον ένα περιθώριο ενός-σημείου. Στην ηλικία των 15, ο Φίσερ έγινε ο νεότερος γκρανμαίτρ  μέχρι εκείνη τη στιγμή και ο νεότερος υποψήφιος για το Παγκόσμιο Πρωτάθλημα. Στα 20 κέρδισε το Πρωτάθλημα των Η.Π.Α. 1963-64 με 11/11, το καλύτερο αποτέλεσμα στην ιστορία του τουρνουά. Το 1969, ο Φίσερ κυκλοφόρησε το έργο του My 60 Memorable Games, το οποίο παραμένει ένα σεβαστό έργο στην σκακιστική βιβλιογραφία.

Το 1970, ο Φίσερ κυριάρχησε απέναντι στους υπόλοιπους σύγχρονους σκακιστές, με τη νίκη του στο τουρνουά Ιντερζονάλ (Interzonal) με διαφορά-ρεκόρ 3½ βαθμών, κερδίζοντας 20 συνεχόμενα παιχνίδια, συμπεριλαμβανομένων δύο πρωτοφανών 6-0. 

Τον Ιούλιο του 1971, ήταν πρώτος στην Διεθνή Σκακιστική Ομοσπονδία (FIDE) και ήταν για 54 μήνες στην πρώτη θέση. Το 1972, κατέλαβε το Παγκόσμιο Πρωτάθλημα Σκάκι από τον Μπορίς Σπάσκι (Boris Spassky) της ΕΣΣΔ, σε έναν αγώνα που διεξήχθη στο Ρέικιαβικ, Ισλανδία. Ο αγώνας, ο οποίος δημοσιοποιήθηκε ως μια αντιπαράθεση του Ψυχρού Πολέμου, προσέλκυσε περισσότερο παγκόσμιο ενδιαφέρον από οποιοδήποτε προηγούμενο ή επόμενο πρωτάθλημα σκακιού.

Παραπομπές

Εξωτερικοί σύνδεσμοι 

 Bobby Fischer's official website, with radio interviews
 Video fragments from a documentary on Bobby Fischer
 The Fischer Story
 Fischer news
 Bobby Fischer: Demise of a chess legend, the BBC on Fischer's personality and downfall
 The madness of King Bobby January 12, 2003 article in the Observer Sport Monthly
 The patent for Fischer's chess clock
 Unofficial Bobby Fischer Chess Page
 Bobby's complicated relation with women
 Fischer's games at chessgames.com
 Usenet thread with Nigel Short discussing his suspicions he played against Fischer on the Internet
 Suspected games against two International Grand Masters via the Internet
 Tim Krabbé's chess diary
 65 Crucial Positions from His Games

Αμερικανοί σκακιστές